ང་ཚོའི་ལས་གཞི་དངོ་སུ་འགོ་བཙུགས་ནས་ཉིན་འགའ་འགོར་རྗེས་ངེད་དཔེ་མཛོད་ཁང་གི་བདག་གཉེར་བའི་གྲོགས་པོ་ཚེ་རིང་དབང་རྒྱལ་ནས་འཕྲིན་ཡིག་ཅིག་འབྱོར་ཡོད་ལ།འཕྲིན་ཡིག་དེའི་ནང་དུ་ཁོང་གིས་ཀུན་ཕན་ཐེབས་རྩ་ཚོགས་པའི་སློབ་ཡོན་བྱ་དགའི་རྒྱབ་སྐྱོར་ཐོབ་མྱོང་བའི་གྲོགས་པོ་ཞིག་གི་སྐད་ཆ་བྲིས་ཡོད་དེ།ལས་གཞི་འདི་དག་ལ་དོན་སྙིང་ལྡན་ཞིང་ཡོད་ཚད་ཀྱིས་ཐད་ཀར་དུ་ཆེས་གཞི་རིམ་ལ་ཕན་ཁེ་བསྐྲུན་ནས་ཤུགས་རྐྱེན་བཟོ་བཞིན་ཡོད།ཁོས་ད་དུང་བཤད་རྒྱུར་ང་ཚོ་ཁྱོད་ཀྱི་ལས་གཞི་ལ་བྱས་རྗེས་ཕྲན་ཙམ་ཡིན་ཡང་འཇོག་པར་དགའ་སྤྲོ་སྐྱེས་བཞིན་ཡོད།དེ་ལས་ཀྱང་ལྷག་ཏུ་གླེང་རིན་ཡོད་པ་ཞིག་ལ།ཉིན་ཞིག་དགོང་ཟས་ཟ་བའི་སྐབས་སུ་ཁོ་བོས་རོགས་སྐྱོར་མ་དངུལ་གནང་བར་སྐུལ་སློང་གཏོང་བའི་བྱ་འགུལ་སྐོར་གྱི་གནས་ཚུལ་ཁོང་གི་བུ་མོ་ཚོར་བཤད་པ་ན།བུ་མོ་ཚོ་ཡང་ལས་དོན་དེས་རྩ་བ་ནས་ཡིད་འགུལ་ཐེབས་ཏུ་བཅུགབོད་རིགས་སྐྱེ་བོ་ཞིག་གིས་སྐྱེ་བོ་གཞན་ཞིག་ལ་རོགས་སྐྱོར་གནང་ཐུབ་པ་བྱུང་ན།་ཁོ་ཚོའི་ཨ་མ་ལ་རྨོ་བོ་ཡིས་སྒྲུབ་པ་བཞིན་རང་ཉིད་ཀྱི་ཁུག་མའི་ནང་གི་སྒོར་ལྡོག་ཉུང་ངུ་དེ་ལས་ཕྲན་ཙམ་རེ་བླང་ནས་གཞན་ལ་བྱས་རྗེས་བཞག་པ་ལྟར།